# Manual til Deskbar-panelprogram

## Indledning

Deskbar-panelprogrammet kan indlæses med specifikke udvidelser, der tillader brugeren let og hurtigt at søge i forskellige søgemaskiner og hjemmesider, slå ord op i en ordbog, søge efter filer på computeren, eller afvikle programmer, blandt andet.

## Tilføj Deskbar-panelprogram til panelet

Tilføje deskbar-panelprogram til et panel:

1. Højreklik på panelet for at åbne panel-pop op-menuen og vælg Tilføj til panel.

2. Vælg Deskbar-panelprogram i Tilføj til Panel-dialogen, og klik Tilføj.

   Alternativt kan panelprogrammet blot trækkes fra dialogen til et sted på panelet.

Se GNOME-brugerguide for mere information om at tilføje panelprogrammer til et panel.

## Aktiverer Deskbar-panelprogram

Tryk på Deskbar-panelprogram ikonet på panelet (se billede neden under) for at aktivere Deskbar-panelprogram.

Viser Deskbar-panelprogram.

Tyrk alternativt på Alt F3 for a aktivere Deskbar-panelprogram.

### Klæb søgeboksen på panelet

Som standard vil det at aktivere Deskbar åbne et nyt vindue med en søgeboks. Hvis du fortrækker, at søgeboksen forbliver tilknyttet panelet, når du aktiverer Deskbar:

1. Højreklik på Deskbar-panelprogrammets ikonet på panelet og vælg Indstillinger.

2. Vælg fanebladet Generelt og vælg Klæb til panel.

### Ændr tastaturgenvejen

Du kan ændre tastaturgenvejen, der bruges til at aktivere Deskbar-panelprogram:

1. Højreklik på Deskbar-panelprogrammets ikonet på panelet og vælg Indstillinger.

2. Vælg fanebladet Generelt.

3. Klik på tekstfeltet Tastegenvej for at fokusere. Teksten bør så ændre til Ny genvejstast...

4. Tryk den nye tastaturgenvej som du ønsker. Forandringen vil træde i kraft øjeblikkelig.

Klik hvor som helst udenfor tekstfeltet eller tryk Escape for at annullere redigeringen af tastaturgenvejen.

## Søg efter elementer

### Udfør en søgning

1. Aktiver Deskbar-panelprogram og skriv nogle søgetermer i søgeboksen.

2. Deskbar-panelprogram vil anbefale nogle elementer afhængigt af de indtastede søgetermer.

3. Klik på det ønskede element. Herefter vil Deskbar udføre den handling som passer til elementet; f.eks. vil det at klikke på en internethenvisning betyde at denne henvisning bliver åbnet i en internetbrowser.

Nogle søgeresultater har mere end en mulig handling. I dette tilfælde, vil tegnet > blive vist til højre for punktet. Når du kliker på > vil du få vist en liste af tilgængelige handlinger.

### Aktiver og deaktiver søgeudvidelser

Du kan aktivere og deaktivere søgeudvidelser, for at ændre de typer af søgninger der bliver vist i søgeresultaterne. F.eks. ønsker du måske at aktivere ordbogsudvidelsen, så du kan slå forskellige ords betydninger op ved brug af Deskbar-panelprogram.

1. Højreklik på Deskbar-panelprogrammets ikonet på panelet og vælg Indstillinger.

2. Vælg fanebladet Søgninger.

3. Vælg en søgeudvidelse på listen for at aktivere den. Fravælg den på listen for at deaktivere den.

For visse søgeudvidelser kan du trykke Mere... for at ændre yderligere indstillinger.

### Ændr rækkefølgen af søgningsudvidelser

Du kan ændre rækkefølgen af søgeudvidelser, så den type af søgning som er vigtigst for dig bliver vist i starten af søgeresultaterne.

1. Højreklik på Deskbar-panelprogrammets ikonet på panelet og vælg Indstillinger.

2. Vælg fanebladet Søgninger.

3. Vælg søgeudvidelsen, tryk Top, Op, Ned eller Bund for at ændre søgeudvidelsernes rækkefølge.

   Alternativt kan du trække og slippe søgeudvidelsen for at ændre deres rækkefølge.

### Udvidelser med fejl

Hvis en udvidelse ikke fremtræder i søgeresultaterne som ventet, kan der være et problem med det.

1. Højreklik på Deskbar-panelprogrammets ikonet på panelet og vælg Indstillinger.

2. Vælg fanebladetModuler med fejl.

3. Vælg den påvirkede udvidelse fra listen for at se grunden til en fejl. Informationer om fejlen vil blive vist neden under listen.

## Søgehistorik

### Brug af historikken

Søgehistorikken er en liste af søgninger, som du har udført før. I stedet for indtaste de samme søgetermer igen, kan du vælge en tidligere søgning fra historikken.

1. Aktiver Deskbar-panelprogram.

2. Tryk Vælg handling og vælg en tidligere søgning fra listen.

3. Søgningen du har valgt vil blive udført igen.

### Ryd historikken

Nogle gange ønsker du måske at rydde din søgehistorik. Der er to måder at gøre det på:

- Aktiver Deskbar-panelprogram og tryk på Ryd-knappen til højre for Vælg handling-rullegardinslisten.

- Højreklik ikonet til Deskbar-panelprogram på panelet og vælg Ryd historik.

## Installér nye moduler

Du kan installere nye søgemoduler for Deskbar-panelprogram.

Træk og slip en søgeudvidelse ind i Indstillinger-dialogen for at installere den. Dette virker med `.py`-, `.tar.gz`-, `.tar.bz2`-, `.tar`- og `.zip`-filer.

Alternativt kan du trække og slippe en URL fra din internetbrowser ind i dialogen Indstillinger. Filen bliver hentet og installeret automatisk.

## Om Deskbar-panelprogram

Deskbar-panelprogram er skrevet af Nigel Tao (nigel.tao@myrealbox.com), Raphael Slinckx (raphael@slinckx.net), Mikkel Kamstrup Erlandsen (kamstrup@daimi.au.dk), Sebastian Pölsterl (marduk@k-d-w.org). Besøg Deskbars hjemmeside for yderligere information om Deskbar.

Følg retningslinjerne i Tilbagemeldingssektionen i GNOME's brugerguide for at rapportere fejl, eller indsende forslag til denne applikation, eller denne manual.

Dette program udgives under betingelserne i GNU General Public License som udgivet af Free Software Foundation; enten version 2 af licensen, eller (efter eget valg) enhver senere version. En kopi af denne licens er inkluderet i denne dokumentation; en anden kan findes i filen COPYING inkluderet i kildekoden af dette program.